Komisijos sprendimas
1997 m. vasario 28 d.
nustatantis trečiųjų šalių, iš kurių valstybės narės leidžia importuoti mėsos produktus, sąrašą
(tekstas svarbus EEE)
(97/222/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules, avis ir ožkas, šviežią mėsą ar mėsos produktus iš trečiųjų šalių [1] su paskutiniais pakeitimais, padarytais Direktyva 96/91/EB [2], ypač į jos 21 straipsnio a punktą ir 22 straipsnį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius prekybą Bendrijoje ir importą į Bendriją produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje ir ligų sukėlėjų atžvilgiu - Direktyvoje 90/425/EEB [3] su paskutiniais pakeitimais, padarytais Direktyva 96/90/EB [4], ypač į jos 10 straipsnio 2 dalies c punktą,
kadangi Tarybos sprendimas 79/542/EB [5] su paskutiniais pakeitimais, padarytais Komisijos sprendimu 97/160/EB [6] pateikia trečiųjų šalių, iš kurių valstybės narės, be kitų produktų, leidžia importuoti mėsos produktus, pagamintus iš galvijų, kiaulių, neporakanopių, avių ir ožkų mėsos, sąrašus;
kadangi Komisijos sprendimas 91/449/EB [7] su paskutiniais pakeitimais, padarytais Sprendimu 96/92/EB [8], pateikia trečiųjų šalių, iš kurių valstybėms narėms leidžiama importuoti galvijų, kiaulių, arklinių šeimos gyvūnų, avių ir ožkų mėsos produktus, sąrašus;
kadangi Komisijos sprendimas 94/85/EB [9] su paskutiniais pakeitimais, padarytais Sprendimu 96/2/EB [10], pateikia trečiųjų šalių, iš kurių valstybės narės leidžia importuoti šviežią paukštieną, sąrašą; kadangi šis sąrašas taip pat taikomas importuojant iš paukštienos pagamintus mėsos produktus;
kadangi Komisijos sprendimas 94/86/EB [11] su pakeitimais, padarytais Sprendimu 96/137/EB [12], nustato laikiną trečiųjų šalių, iš kurių valstybės narės leidžia importuoti laukinių medžiojamųjų gyvūnų mėsą, sąrašą; kadangi šis sąrašas taikomas importuojant laukinių medžiojamųjų gyvūnų mėsos produktus;
kadangi Komisijos sprendimas 94/278/EB [13] su paskutiniais pakeitimais, padarytais Sprendimu 96/344/EB [14], pateikia trečiųjų šalių, iš kurių valstybės narės leidžia importuoti, be kita ko, tam tikrus mėsos produktus, pagamintus iš triušienos, ūkiuose auginamų medžiojamų paukščių mėsos ir ūkiuose auginamų medžiojamų žinduolių mėsos;
kadangi Komisijos sprendimas 91/449/EEB panaikinamas Komisijos sprendimu 97/221/EB [15];
kadangi būtina sudaryti patvirtintų iš dalies pakeistą trečiųjų šalių, iš kurių valstybės narės leidžia importuoti mėsos produktus, pagamintus ne tik iš galvijų, kiaulių, arklinių šeimos gyvūnų, avių ir ožkų, bet ir iš ūkiuose auginamų medžiojamų paukščių ir žinduolių, naminių triušių ir laukinių medžiojamų gyvūnų mėsos, sąrašą;
kadangi mėsos produktų, kuriuos galima importuoti iš trečiųjų šalių, rūšys priklauso nuo gamybos sveikatos būklės trečiojoje šalyje arba jos dalyse; kadangi tam, kad būtų galima importuoti tam tikrus mėsos produktus, jie turi būti tam tikru būdu apdoroti;
kadangi Tarybos direktyva 77/99/EEB [16] su paskutiniais pakeitimais, padarytais Tarybos direktyva 95/68/EB [17], apibrėžia mėsos produktą, nustatydama būtiniausius apdorojimo reikalavimus; kadangi iš tam tikrų trečiųjų šalių arba jų dalių, įtrauktų į pirmiau minėtus sąrašus, leidžiama importuoti tik tuos mėsos produktus, kuriems buvo taikytas visas terminis apdorojimas;
kadangi Sprendimas 97/221/EB nustato gyvūnų sveikatos reikalavimus bei veterinarijos sertifikatų pavyzdžius, valstybių narių taikomus importuojant mėsos gaminius iš trečiųjų šalių;
kadangi būtina nustatyti būtiniausius reikalavimus, taikomus importuojant šiuos produktus iš trečiosios šalies gamintojos;
kadangi šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Valstybės narės leidžia importuoti Sprendime 97/221/EB apibrėžtus mėsos produktus iš šio sprendimo priedo I, II ir III dalių sąrašuose pateiktų trečiųjų šalių arba jų dalių, jeigu produktams buvo taikomas atitinkamas apdorojimas, nustatytas priedo IV dalyje, kartu su atitinkamu veterinarijos sertifikavimu, nustatytu Komisijos sprendime 97/221/EB.
2 straipsnis
Šis sprendimas taikomas nuo 1997 kovo 1 d.
3 straipsnis
Šis sprendimas skirtas valstybėms narėms.
Priimta Briuselyje, 1997 m. vasario 28 d.